**ПРЕДМЕТ:** Позив за пословну сарадњу

**Поштовани,**

На основу Закона о подстицајима у пољопривреди и руралном развоју (Сл.гласник РС 10/13 и 142/14) привредно друштво за развој пољопривреде Златиборски Еко Аграр ДОО донело је Програм мера подршке за спровођење пољопривредне политике и политике руралног развоја у општини Чајетина за 2019. годину, који је усвојен 28.03.2019. на Седници скупштине Општине Чајетинa, уз претходну сагласност Министарства пољопривреде и заштите животне средине.

 Једна од мера наведеног Програма је и кредитна подршка, односно суфинансирање камата за пољопривредне кредите, па Вам се због наведеног обраћамо у циљу сарадње и одобравања кредита, тачније висине каматне стопе, рока и начина отплатe, које Ваша банка даје пољопривредницима, како би реализовали циљеве који су Програмом предвиђени, ради спровођења пољопривредне политике и политике руралног развоја, као и унапређења пољопривредне производње и побољшања услова живота становника у руралном подручју.

Ова мера је предвиђена као подршка физичким лицима који имају регистровано пољопривредно газдинство у активном статусу, као и пребивалиште на подручју општине Чајетина, у погледу доласка до обртних финансијских средстава за набавку механизације, опреме и репроматеријала у воћарској и сточарској производњи, као и за спровођење пролећних радова у пољопривреди. Право на субвенционисану кредитну подршку се остварује уколико се кредитна средства користе за набавку :

1. нове механизације, опреме и репроматеријала у воћарској производњи :

а. свих врста минералног ђубрива

б. свих врста средства за заштиту биља

в. опрема за наводњавање воћњака

г. свих прикључних машина и опрема за обраду и заштиту воћњака

д. садни материјал у воћарству

 ђ. стубови и жица за наслон

е. противградна мрежа са стубовима и свим додатним компонентама (анкери, жице, сајле, затезачи, плакете, куке, прстенови, жабице, капе, гумице)

ж. фолије и други материјали за сенчење, малч фолије ...

2. нове механизације, опреме и репроматеријала у сточарској производњи :

а. музилице

б. лактофризи

в. опрема за припрему сточне хране

г. опрема и механизација за манипулацију стајњаком и осоком,

д. сточна храна

ђ. опрема за пчеларство

е. ројева пчела

ж. рибље млађи за тов.....

з. за набавку квалитетних приплодних јуница и квалитетних приплодних крава старости до 5 година

и. телади и јунади за тов телесне масе до 300 кг

ј. квалитетних приплодних грла у овчарству и козарству......

3. за набавку грађевинских материјала за изградњу и адаптацију пољопривредних објеката

Мера подразумева одобравање субвенције на дугорочни динарски кредит који ће бити одобрен током 2019.године ,са роком отплате до 48 месеци.

 Укупан износ предвиђен Програмом за наведену меру износи 2.000.000,00 динара, за суфинансирање камата за искључиво наменске пољопривредне кредите о којима би банка водила рачуна.

Максимални износ појединачног кредита за који би привредно друштво за развој пољопривреде Златиборски Еко Аграр ДОО преузело отплату камате може износити до 2000.000,00 динара , а минималан 50.000,00 динара.

Молим Вас да нам у што краћем року, најкасније до 15.04.2019. године, одговорите да ли је према вашој пословној политици могуће остварити овакав вид сарадње и уколико јесте доставите услове под којим бисте одобравали наведене кредите, посебно висина каматне стопе и начин плаћања исте.Након 15.04.2019. Привредно друштво за развој пољопривреде Златиборски еко аграр доо ће изабрати две најповољније понуде и са тим банкама потписати уговор о пословној сарадњи.

У нади да ћемо остварити пословну сарадњу , очекујемо понуду Ваше банке.

 КОНТАКТ ОСОБА :КАТАРИНА МУРИЋ

 кatarina.muric@ekoagrar.org

 062/8812-134

  **ПРИВРЕДНО ДРУШТВО ЗА РАЗВОЈ ПОЉОПРИВРЕДЕ**

 **ЗЛАТИБОРСКИ ЕКО АГРАР ДОО**

 ДИРЕКТОР

 ВЛАДИМИР БОЈОВИЋ